《芳草渡 还乡未旬，旋复别去，经碧浪湖作》
清代·朱祖谋

滴梦雨，又涨绿霜波，细尘麴洒。照落枫临岸，丹黄对展岩画。

林表蟾镜挂。迎扁舟东下。渐岁晚，缱绻寒卮，却背乡社。

牵惹。酒悲顿起，倦理双溪渔隐话。便赢取、青山落手，沈吟钓竿把。

荡人海气，恣曼衍、鱼龙修夜。问甚日，细听回帆鼓打。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。